ཁ་སང་པོ་ལན་ཌིར་མཐོ་རིམ་སློབ་གཉེར་ཁང་ཞིག་ཏུ་སོག་པོའི་སྐོར་ལ་ཉམས་ཞིབ་བྱེད་མཁན་ཞིག་ཡིན་ཟེར་མཁན་སྐྱེ་དམན་ཞིག་ཐུག་བྱུང༌།མཁས་པ་ཞིག་རེད་འདུགསོག་ཡུལ་ལ་ཕྱིན་པ་ཡིན་ཉམས་ཞིབ་བྱེད་ཀྱི་ཡོད་ཟེར།སོག་པོའི་གྲྭ་པ་ཁ་ཤས་ཀྱིས་ང་ཚོ་དེང་རབས་དང་མཐུན་པའི་གྲྭ་པ་ཨ་ཅེ་ཡོད་པ་ཞིག་བྱེད་དགོས་རེད་ཟེར་གྱི་འདུག་ཟེར།དེ་འདྲ་ཡོང་གི་རེད་དམ་ཞེས་ང་ལ་དྲིས་བྱུང༌།སོ་སོ་ཆོས་མགོ་མ་ཐོན་པ་དེ་ངན་བྱས་ངོ་ལ་ཁྱེར་ནས་ད་དུང་དེང་རབས་དང་མཐུན་པའི་སངས་རྒྱས་ཀྱི་ཆོས་ཉམས་ལེན་བྱེད་སྟངས་རེད་མདོག་མདོག་དེ་འདྲ་བཤད་འདུགཡོང་གི་མ་རེད་ཅེས་ལབ་པ་ཡིན།བཅོམ་ལྡན་འདས་ཞལ་བཞུགས་པའི་སྐབས་སུ་འདུལ་བའི་བཅད་རྒྱ་ཟེར་བ་གླེང་གཞི་རེ་རེ་བྱུང་ནས་ཁོ་རང་གིས་བཅས་པ་གནང་བཞག་པ་དེ་ཇི་སྲིད་བར་དུ་དེ་ག་རང་སྒང་ལ་འགྲོ་རྒྱུ་རེད་མ་གཏོགས།དེ་གནས་དུས་གསར་པ་རེ་ལ་འདུལ་བ་ཡུལ་དུས་ཞེས་ལབ་རྒྱུ་དེ་འདྲ་ཡོད་མ་རེད།དེ་རང་དམིགས་བསལ་འགྲོ་སྟངས་ཤིག་རེད།